ທູດພິເສດສະຫະລັດ ບໍ່ມີຄວາມໝັ້ນໃຈ ທີ່ຕໍ່ຂໍ້ຕົກລົງນິວເຄລຍອີຣ່ານ ຈະບັນລຸໃນໄວໆນີ້
ທ່ານມາເລ ໄດ້ກ່າວຢູ່ທີ່ກອງປະຊຸມສາກົນ ທີ່​ນະ​ຄອນໂດຮາ ວ່າ “ຂ້າພະເຈົ້າບໍ່ສາມາດ ໝັ້ນໃຈໄດ້ວ່າ ມັນຈະເກີດຂຶ້ນ ໃນ​ໄວໆ​ນີ້.
ທູດພິເສດສະຫະລັດ ຮັບຜິດຊອບເລື້ອງອີຣ່ານ ທ່ານໂຣເບີດ ມາລເລ ໄດ້ກ່າວໃນ ວັນອາທິດວານນີ້ວ່າ ທ່ານບໍ່ມີຄວາມໝັ້ນໃຈວ່າ ຂໍ້ຕົກລົງນິວເຄລຍລະຫວ່າງ ”ປະເທດມະຫາອຳນາດແລະອີຣ່ານຈະບັນລຸກັນໃນໄວໆນີ້ ຊຶ່ງເຮັດໃຫ້ຄວາມຄາດ ຫວັງຈືດຈາງໄປ ຫຼັງຈາກການເຈລະຈາຢູ່ນະຄອນວຽນນາເປັນເວລາ 11 ເດືອນ ຕົກຢູ່ໃນສະພາບບໍ່ໄປບໍ່ມາ ອີງຕາມລາຍງານອົງການຂ່າວຣອຍເຕີ ຄວາມລົ້ມແຫຼວໃນຄວາມພະຍາມຍາມ ເພື່ອຈະຟື້ນຟູຂໍ້ຕົກລົງປີ 2015 ຊຶ່ງຈະຫລຸດ ຜ່ອນໂຄງການນິວເລຍຂອງອີຣ່ານ ໃນການແລກປ່ຽນເພື່ອຍົກເລີກການ ລົງໂທດໜັກ ແມ່ນສ່ຽງຕໍ່ການເພີ້ມຄວາມເຄັ່ງຕືງ ຢູ່ໃນພາກຕາເວັນອອກກາງ ຊຶ່ງຈະພາໃຫ້ມີການ ເພີ້ມ ການເອົາມາດຕະການໜັກຂຶ້ນຂອງປະເທດຕາເວັນຕົກ ແລະເຮັດໃຫ້ລາຄານໍ້າ ມັນໂລກ ແພງຂຶ້ນຕື່ມ ອີງຕາມຄຳເວົ້າ ຂອງບັນດານັກວິເຄາະ ທ່ານມາເລ ໄດ້ກ່າວຢູ່ກອງປະຊຸມສາກົນ ທີ່ໂດຮາ ວ່າ “ຂ້າພະເຈົ້າບໍ່ສາມາດ ໝັ້ນໃຈ ໄດ້ວ່າຈະເກີດຂຶ້ນໃນໄວໆນີ້ ຊຶ່ງຫວ່າງບໍ່ເທົ່າໃດເດືອນທີ່ຜ່ານມາ ພວກເຮົາຄິດວ່າ ພວກເຮົາໄດ້ຍັບເຂົ້າໃກ້ທີ່ສຸດແລ້ວ ” “ຢູ່ໃນການເຈລະຈາໃດໆ ເວລາມີບັນຫາຕ່າງໆທີ່ຍັງຄ້າງຄາເປີດໄວ້ເປັນເວລານານນັ້ນ ມັນໄດ້ບອກໃຫ້ທ່ານຮູ້ ກ່ຽວກັບບາງສິ່ງບາງຢ່າງທີ່ຍາກລໍາບາກພຽງໃດ ເພື່ອຈະອັດ ຊ່ອງຫວ່າງ ” ການຊັ່ງຊາຂອງທ່ານ ໃນການເຈລະຈາຢູ່ນະຄອນວຽນນາເພື່ອຟື້ນຟູຂໍ້ຕົກລົງນິວເຄລຍ ປີ 2015 ມີຂຶ້ນຫຼັງຈາກທ່ານຄາມາລ ຄາຣັຊຊີ ທີ່ປຶກສາອະວຸໂສຂອງຜູ້ນຳສູງສຸດຂອງ ອີຣ່ານ ອາຢາໂຕລາ ອາລີຄາເມນີ ໄດ້ກ່າວວ່າການຕົກລົງກັນອາດມີຂຶ້ນໃນບໍ່ຊ້ານີ້ ທ່ານຄາຣັຊຊີ ກ່າວຢູ່ກອງປະຊຸມວ່າ “ແມ່ນແລ້ວ ມັນຈະເກີດຂຶ້ນໃນໄວໆນີ້ ມັນຂຶ້ນຢູ່ກັບ ການຕັດສິນໃຈທາງດ້ານການເມືອງຂອງສະຫະລັດ ”